Lav et referat af nedenstående tekst:

Tekst:
Den 24-årige fire-dobbelte verdensmester i Stand Up Padling, Casper Steinfath fra Klitmøller, blev lørdag toer i sprint til den første World Tour-afdeling, der bliver afviklet på Themsen i London i denne weekend. Han var suveræn i sine første tre heats, hvor han vandt med flere brætlængder. I finalen gled han en lille smule på brættet, og nåede derfor ikke op til den første bøje som nummer et. Det gjorde i stedet Kai Lenny fra Hawaii, og den placering forlod han ikke. - Lige nu er jeg helt færdig. Fire hårde sprintløb på to timer. Men jeg er glad for min andenplads. Det giver gode point til verdensranglisten, siger Casper Steinfath. Med sejren sætter Casper Steinfath vigtige point ind på World Tour-kontoen. Nordjyden kan stadig nå at vinde World Tour-afdelingen i London, for søndag skal padlesurferne ud på en 10 kilometers tur, og det er den samlede vinder af de to konkurrencer, der søndag eftermiddag kåres som vinder. 24 af verdens bedste padlesurfere skal ud på den 10 kilometer lange tur til World Tour-stævnet.

Referat:
Det blev til en andenplads for Klitmøller-surferen lørdag til World Tour-afdelingen i London. Casper Steinfath håber stadig på at blive den samlede vinder, når touren fortsætter søndag.